ΚΑΝΟΝΙΣΜΟΣ (ΕΚ) αριθ. 1717/97 ΤΗΣ ΕΠΙΤΡΟΠΗΣ της 3ης Σεπτεμβρίου 1997 για την κατάργηση ορισμένων κανονισμών στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως τα άρθρα 4, 6, 9 παράγραφος 2, το άρθρο 11 παράγραφος 3, το άρθρο 13 παράγραφος 6, το άρθρο 16 παράγραφος 2 και το άρθρο 26 παράγραφος 3,

Εκτιμώντας:

ότι ορισμένοι κανονισμοί στον τομέα των αροτραίων καλλιεργειών έχουν καταστεί άνευ αντικειμένου κυρίως λόγω των τροποποιήσεων της βασικής νομοθεσίας, ή και της κατάργησής της, της ολοκλήρωσης των θεμάτων για τα οποία είχαν εκδοθεί οι εν λόγω κανονιστικές πράξεις, της σύναψης νέων διεθνών συμβάσεων μεταξύ της Κοινότητας και των εμπορικών της εταίρων, καθώς επίσης και των σημαντικών αλλαγών που σημειώθηκαν στην αγορά 7 ότι, για λόγους σαφήνειας και νομικής ασφάλειας και, επίσης, για λόγους απλοποίησης, οι νομοθετικές αυτές πράξεις πρέπει να καταργηθούν ρητώς 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κανονισμοί που εμφαίνονται στο παράρτημα καταργούνται.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Σεπτεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1. 7. 1992, σ. 21.

(2) ΕΕ L 126 της 24. 5. 1996, σ. 37.

ΠΑΡΑΡΤΗΜΑ

Κανονισμός (ΕΟΚ) αριθ. 1629/77 της Επιτροπής, της 20ής Ιουλίου 1977, περί λεπτομερειών εφαρμογής των ειδικών μέτρων παρεμβάσεως που προορίζονται για τη συγκράτηση της αναπτύξεως της αγοράς του προς αρτοποίηση μαλακού σίτου (ΕΕ L 181 της 21. 7. 1977, σ. 26), όπως τροποποιήθηκε τελευταία από τον κανονισμό (ΕΟΚ) αριθ. 2215/84 (ΕΕ L 203 της 31. 7. 1984, σ. 20).

Κανονισμός (ΕΟΚ) αριθ. 476/79 της Επιτροπής, της 9ης Μαρτίου 1979, περί των λεπτομερειών εφαρμογής της επιδοτήσεως που αναφέρεται στις παραδόσεις κτηνοτροφικών σιτηρών στην Ιταλία και περί καταργήσεως του κανονισμού (ΕΟΚ) αριθ. 446/69 (ΕΕ L 59 της 10. 3. 1979, σ. 19), όπως τροποποιήθηκε τελευταία από τον κανονισμό (ΕΟΚ) αριθ. 1592/81 (ΕΕ L 158 της 16. 6. 1981, σ. 10).

Κανονισμός (ΕΟΚ) αριθ. 1787/79 της Επιτροπής, της 10ης Αυγούστου 1979, περί καθορισμού των προϋποθέσεων κατά τις οποίες το μεταβλητό στοιχείο της εισφοράς το οποίο εφαρμόζεται στις σύνθετες ζωοτροφές με βάση τα σιτηρά είναι αυξημένο (ΕΕ L 203 της 11. 8. 1979, σ. 52).

Κανονισμός (ΕΟΚ) αριθ. 1821/81 της Επιτροπής, της 2ας Ιουλίου 1981, περί των όρων χορηγήσεως των εξισωτικών αποζημιώσεων για ορισμένα σιτηρά σε απόθεμα στο τέλος της περιόδου εμπορίας (ΕΕ L 182 της 3. 7. 1981, σ. 10).

Κανονισμός (ΕΟΚ) αριθ. 2989/83 της Επιτροπής, της 25ης Οκτωβρίου 1983, περί λεπτομερειών εφαρμογής της ειδικής επιστροφής στην εξαγωγή αλεύρου μαλακού σίτου προς την Αίγυπτο (ΕΕ L 294 της 26. 10. 1983, σ. 25).

Κανονισμός (ΕΟΚ) αριθ. 2232/87 της Επιτροπής, της 23ης Ιουλίου 1987, για τον καθορισμό των λεπτομερειών εφαρμογής σχετικά με την παρέμβαση στον τομέα των σιτηρών (ΕΕ L 206 της 28. 7. 1987, σ. 16).

Κανονισμός (ΕΟΚ) αριθ. 1738/89 της Επιτροπής, της 19ης Ιουνίου 1989, για τη θέσπιση λεπτομερειών εφαρμογής του καθεστώτος ενίσχυσης στην παραγωγή σκληρού σίτου (ΕΕ L 171 της 20. 6. 1989, σ. 31), όπως τροποποιήθηκε τελευταία από τον κανονισμό (ΕΟΚ) αριθ. 920/90 της Επιτροπής (ΕΕ L 94 της 11. 4. 1990, σ. 15).

Κανονισμός (ΕΟΚ) αριθ. 1048/92 της Επιτροπής, της 28ης Απριλίου 1992, για τις αιτήσεις πιστοποιητικών για τα προϊόντα του κωδικού ΣΟ 1101 00 00 που περιλαμβάνουν προκαθορισμό της επιστροφής (ΕΕ L 111 της 29. 4. 1992, σ. 6).

Κανονισμός (ΕΟΚ) αριθ. 1795/93 της Επιτροπής, της 30ής Ιουνίου 1993, σχετικά με την έναρξη διαρκούς δημοπρασίας για τη μεταπώληση στην εσωτερική αγορά 150 000 τόνων σκληρού σίτου που κατέχονται από τον ιταλικό οργανισμό παρέμβασης με σκοπό τη μεταποίησή τους σε ορισμένα κράτη μέλη (ΕΕ L 163 της 6. 7. 1993, σ. 26), όπως τροποποιήθηκε από τον κανονισμό (ΕΟΚ) αριθ. 1923/93 (ΕΕ L 174 της 17. 7. 1995, σ. 22).

Κανονισμός (ΕΚ) αριθ. 3422/93 της Επιτροπής, της 14ης Δεκεμβρίου 1993, για τον καθορισμό των εισφορών κατά την εξαγωγή στον τομέα των σιτηρών (ΕΕ L 312 της 15. 12. 1993, σ. 6).